CELEX: E2011P0013
Language: fi
Date: 2011-09-14 00:00:00
Title: Fürstliches Landgerichtin 14 päivänä syyskuuta 2011 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Granville Establishment vastaan Volker Anhalt, Melanie Anhalt ja Jasmin Barbaro, o.s. Anhalt (Asia E-13/11)

2.2.2012   
            
            
               FI
            
            
               Euroopan unionin virallinen lehti
            
            
               C 29/12
            
         Fürstliches Landgerichtin 14 päivänä syyskuuta 2011 tekemän päätöksen mukainen pyyntö saada EFTAn tuomioistuimelta neuvoa-antava lausunto asiassa Granville Establishment vastaan Volker Anhalt, Melanie Anhalt ja Jasmin Barbaro, o.s. Anhalt
   (Asia E-13/11)
   2012/C 29/09
   Fürstliches Landgericht, Liechtenstein (Liechtensteinin ruhtinaskunnan tuomioistuin) on pyytänyt 15 päivänä syyskuuta 2011 päivätyllä kirjeellä, joka kirjattiin saapuneeksi EFTAn tuomioistuimen kirjaamossa 22 päivänä syyskuuta 2011, EFTAn tuomioistuimelta neuvoa-antavaa lausuntoa asiassa Granville Establishment vastaan Volker Anhalt, Melanie Anhalt ja Jasmin Barbaro, o.s. Anhalt seuraavista kysymyksistä:
   
               1.
            
            
               Voiko ETA-maan kansalainen vedota tuomioistuinten toimivaltaa Liechtensteinissa koskevan lain 53 a pykälässä säädetyn kaltaiseen säännökseen, jonka mukaan Liechtensteinin kansalaista vastaan ei voida nostaa kannetta ulkomailla tuomioistuimen toimivaltaa koskevan sopimuksen perusteella, ellei kyseistä sopimusta ole tallennettu viralliseen sopimusrekisteriin, ja johtaa siitä suoraan myös sen, että häntä vastaan ei voida nostaa kannetta Liechtensteinissa (eikä kyseisen kansalaisen näkökulmasta näin ollen myöskään muualla) tuomioistuimen toimivaltaa koskevan sopimuksen perusteella, ellei sitä ole tallennettu viralliseen sopimusrekisteriin?
            
         
               2.
            
            
               Jos vastaus ensimmäiseen kysymykseen on myönteinen, voiko kyseiseen oikeuteen vedota käsiteltävänä olevan asian kaltaisessa tapauksessa, eli siviilioikeudellisessa prosessissa, ja voiko sitä siten soveltaa suoraan yksityisten asianosaisten väliseen riita-asiaan?